b"\n_START_ARTICLE_\nKalilou Traor\xc3\xa9\n_START_SECTION_\nSpillerkarriere\n_START_PARAGRAPH_\nTraor\xc3\xa9 fik sit gennembrud i kroatiske NK Istra 1961 med ni m\xc3\xa5l i 27 kampe, hvorefter OB's tidligere assistent tr\xc3\xa6ner, og nu talentspejder, Viggo Jensen fik \xc3\xb8jnene op for ham. Han blev hentet til OB p\xc3\xa5 en fri transfer.\n_START_SECTION_\nKampen om startopstilling\n_START_PARAGRAPH_\nDa han kom til OB i juli 2010, startede han p\xc3\xa5 b\xc3\xa6nken. I en kamp p\xc3\xa5 hjemmebane mod Randers FC blev han skiftet ind allerede i 2. runde af Superligaen. Der var tvivl om hvem han skulle erstatte, eftersom at OB havde en st\xc3\xa6rk midtbane med Johan Absalonsen, Andreas Johansson, Eric Djemba-Djemba, Hans Henrik Andreasen og R\xc3\xbarik G\xc3\xadslason. Han viste sine talenter som indskifter og fik k\xc3\xa6mpet sig frem til en plads i startopstillingen, dog efter at Johan Absalonsen blev skadet, og dermed fik mulighed for at spille p\xc3\xa5 fuld tid."